
בקשה לקבלת מידע בנושא הפעלה ותחזוקה של המעבדה הלאומית לפיזיקה 





מסמך זה הינו רכוש מדינת ישראל
כל הזכויות שמורות למדינת ישראל

המידע הכלול במסמך לא יפורסם, לא ישוכפל ולא יעשה בו שימוש מלא או חלקי, לכל מטרה שהיא מלבד מענה על בקשת מידע זו


[bookmark: Start]פנייה מוקדמת לקבלת מידע (RFI) בנושא הפעלה ותחזוקה של המעבדה הלאומית לפיזיקה
משרד הכלכלה והתעשייה (להלן "המשרד"/"המזמין") פונה בזאת לקבלת מידע אודות גופים המסוגלים לבצע תפעול ותחזוקה של שירותי המעבדה הלאומית לפיסיקה (להלן "המל"פ"/"המעבדה"), לרבות מידע בדבר המודלים האפשריים לביצוע הפעילות כאמור.  הכל כפי שיפורט להלן:
טבלת ריכוז מועדים:
	פעילות
	מועד

	מועד פרסום הפנייה המוקדמת 
	20.7.16

	מועד סיור במל"פ
	9.8.16 בשעה 09:00

	מועד אחרון להגשת שאלות הבהרה 
	14.8.16, בשעה 12:00

	מועד פרסום השאלות והתשובות
	18.8.16

	המועד האחרון להגשת מענה לפנייה
	8.9.16, בשעה 12:00


המשרד שומר לעצמו שיקול דעת בלעדי לשנות כל אחד מן המועדים המנויים לעיל בהודעה שתפורסם באתר המשרד, ולא תהא למי מהמשיבים כל טענה או דרישה בקשר לכך.  




1. רקע
1.1 המל"פ מחזיקה את אבות המידה של מדינת ישראל ופועלת כיום במסגרת משרד הכלכלה והתעשייה. המעבדה אמונה על כיול מכשירי מדידה של מעבדות הנותנות שירות לתעשייה ולמסחר בישראל על מנת להבטיח עקיבות לאבות מידה לאומיים ובינלאומיים. משימות המעבדה כוללות, בין היתר: 
· החזקה ותחזוקה של אבות מידה לאומיים, בכפוף להוראות כל דין, לרבות פקודת המשקלות והמידות, 1947.
· תיאום והשוואה של אבות מידה לאומיים למול סטנדרטים בינלאומיים לשם הכרה בינלאומית במערך הכיול במדינת ישראל.
· מתן שירותי כיול למעבדות כיול משניות. 
· ייצוג מדינת ישראל באמנת המטר "Metric Convention". 
· השתתפות בהשוואות בינלאומיות במסגרת Key Comparison Data Base (KCDB).
· הפצת ידע מטרולוגי והעלאת המודעות למטרולוגיה בישראל.
1.2 המל"פ נדרשת לתת שירותי מדידה וכיול לציבור במספר תחומים, ללא זכות סירוב כלשהי ולפי טווחי מדידה ואי הוודאויות מסוימים. רשימת תחומי המדידה וטווחי המדידה הנדרשים מפורטת בנספח 1.
2. מטרת הפנייה 
2.1	פנייה זו נועדה לאפשר למשרד לקבל מידע כפי שיפורט בסעיף 3 להלן, מתוך מטרה ללמוד על הגופים הקיימים היום בשוק ואשר יהיו מסוגלים להפעיל ולתחזק את המעבדה הלאומית לפיסיקה, אם המשרד יחליט לפעול לשינוי אופן ההפעלה והתחזוקה הקיימים כיום. בכלל זה, המשרד מבקש ללמוד במסגרת פנייה זו על המודלים האפשריים להפעלת שירותי המל"פ באמצעות גורם חיצוני.  
2.2	על מנת לאפשר לגופים השונים להציג במסגרת פנייה זו מידע אודות מודל אפשרי לתפעול התחומים הקיימים במעבדה הלאומית לפיזיקה, יתקיים ביום שלישי ה- 9.8.16 בשעה 9:00, סיור מרוכז להיכרות עם המעבדה ועם אופן ההפעלה והתחזוקה הקיים כיום. הסיור יערך באופן מרוכז לכל הנציגים שיגיעו בשעה הנקובה.  כתובת המעבדה: בניין דנציגר א', האוניברסיטה העברית, קמפוס גבעת-רם, ירושלים (לרשותכם חניון מול מבנה המעבדה. יש להסדיר אישור כניסה לקמפוס גבעת רם מראש מול הגב' דינה זקן במייל Dina.Zaken@Economy.gov.il ). יש להודיע מראש על השתתפות בסיור  עד ליום - 17.07.16 לגב' יפה עסיס בכתובת מייל   Yaffa.Assis@Economy.gov.il. 
2.3	יובהר כי, פנייה זו הינה פנייה מוקדמת לקבלת מידע בלבד אינה בבחינת הזמנה להציע הצעות, ואין בה כדי להוות שלב בהתקשרות כזו או אחרת עם מי מהמשיבים לפנייה. יודגש כי, אין בפנייה משום התחייבות של המזמין להמשיך בתהליך זה, בכל דרך שהיא, ואיננה מהווה מכרז או הזמנה להציע הצעות ואיננה מהווה הקמת מאגר ספקים אלא מהווה פנייה מוקדמת לקבלת מידע בלבד, אשר בעקבותיה ישקול המשרד את המשך פעולותיו. כל ההוצאות הכרוכות בהגשת המידע יחולו על מוסר המידע בלבד ומוסר המידע לא יהיה זכאי לכל פיצוי ו/או שיפוי בגין הגשת המענה לפנייה.
2.4 המזמין אינו מתחייב להשתמש במידע, כולו או מקצתו, למטרת הכנת מכרז, או לכל מטרה אחרת.
2.5 העברת המידע איננה מעניקה למוסר המידע כל זכות כלפי המזמין ואינה מטילה על המזמין חובה כלשהי.
2.6 אין באמור במסמך זה משום התחייבות לפרסם מכרז בנושא כאמור, או התחייבות כלפי פרטי המכרז ככל שיפורסם כזה.
2.7 מענה לפנייה זו לא יהווה תנאי להשתתפות בהליך תחרותי, אם יפורסם כזה, ולא יקנה יתרון בהליך כאמור למי שנענה לפנייה זו רק בשל כך שנענה לפנייה. 
2.8 המזמין לא יישא בכל תשלום או הוצאה, שייגרמו למוסר המידע בגין פנייה זו ועקב המגעים עמו, אם יקוימו, בהקשר לבדיקת המידע או כל הקשר אחר בעניין זה.
2.9 המזמין רשאי יהיה להעביר כל מידע או נתון הקשור במידע שנמסר לכל אדם הקשור במזמין וכן לפרסם בדרך של מכרז ו/או בדרך אחרת, מידע אשר יצטבר כתוצאה מהליך זה.

3. המידע המבוקש

גוף הרואה עצמו מסוגל לבצע תפעול ותחזוקה של שירותי המל"פ באמצעות מודל שיוצג במסגרת פנייה זו, מוזמן לפרט את המידע הבא, על גבי הטבלאות שלהלן: 




טבלה מס' 1: מידע כללי אודות הגוף 
	1.
	שם הגוף
	

	2.
	המעמד המשפטי של הגוף ומספרו
	

	3.
	שם איש / אשת הקשר בגוף 
	

	4.
	פרטים ליצירת קשר
	

	5.
	תיאור תמציתי של הגוף: מטרותיו, 
גודלו (בהיקף עובדים ובהיקף תקציב)
ועיקרי פעולתו
	

	6.
	עבודות/ שירותים הניתנים על ידי הגוף שם ומהות
	

	7.
	האם הגוף מחזיק בהסמכה בתוקף? אם כן- מי הגוף שהעניק לו את ההסמכה? 
	

	8.
	האם הגוף מעניק שירותי מעבדה? אם כן- אילו שירותי מעבדה מעניק כיום ולמי מעניק השירותים
	

	9.
	תשתיות פיסיות בהן פועל הגוף - 
היכן פועל כיום הגוף, איזה סוג תשתית פיסית מי הבעלים לו שייכת התשתית (האם לפונה או לגוף אחר) וגורם מממן את האחזקה השוטפת של התשתית הפיסית. 
	

	10.
	הערות נוספות
	



טבלה מס' 2: פירוט לגבי מודל הפעלה ותחזוקה של המל"פ באמצעות הגוף המעוניין: 
במענה לסעיף זה, הגוף מתבקש לפרט תפיסתו לגבי שיטת הפעלה ותחזוקת המל"פ, לרבות לסוגיות הבאות:  

	1.
	מהן הנחות היסוד המקצועיות עליהן מתבסס הגוף בגיבוש המודל: מה נדרש לשם הפעלת המל"פ בהתאם למאפייניו כיום, ובכלל זה התייחסות לכוח אדם נדרש, פרקי זמן נדרשים לביצוע ועוד 
	

	2.
	מהם התחומים שיוכל הגוף לתפעל (מתוך רשימת התחומים שבנספח 1) וכיצד יביא לתפעול התחומים הנ"ל, לרבות העלויות הנדרשות לשם כך. 
נא לציין לכל תחום מהן עלויות ההחזקה והתפעול (להוציא עלות רכישה). בנוסף, הגוף מתבקש להעריך מהי ההכנסה השנתית הצפויה מהפעלת התחומים (כולל פירוט לקוחות פוטנציאליים).
	

	3.
	פירוט המודל העסקי הכרוך בהפעלת מל"פ:
- שיטות הבדיקה והטכנולוגיות הנדרשות, כולל התייחסות פרטנית למאפייני תחזוקת הכלים, כמו גם לשיטות השימוש בהם והתנאים הנדרשים על מנת להפעילם (טכנולוגיה קיימת וטכנולוגיה נדרשת, חיי מדף של הכלים, שטח תפעול, תשתיות וכוח אדם)
- התייחסות למקורות מימון, כ"א נדרש (לרבות היקף משרה ודרישות השכלה)
- משך הזמן המינימלי הנדרש להפעלת המודל.
- אתגרים ופתרונות נוספים הנובעים מהפעלה ותחזוקת המעבדה.
	

	4.
	כל מידע או סוגיה אחרת הנוגעת לנושא ואשר רלוונטית לדעת המציע לצורך בחינת הנושא.
	

	5.
	הגוף רשאי להציע שירותים נלווים לשירותי התפעול והתחזוקה של המעבדה, לרבות שירותים מרכזיים שביכולתו להפעיל במעבדה.
	

	6.
	הערות נוספות


	








4. הגשת המענה
4.1. גופים המעוניינים לשתף במידע המבוקש כאמור, יגישו את המענה עד ליום חמישי ה- 8.9.16  לידי הגב' יפה עסיס, (להלן: "איש הקשר") באמצעות שליחה לדוא"ל   Yaffa.Assis@Economy.gov.il. יש לוודא הגעת המענה, באמצעות טלפון מס'  02-6662188 או באמצעות הדוא"ל בכתובת שצוינה. 
4.2. את המענה יש להגיש באמצעות הטבלאות המצורפות בסעיף 3 לעיל. המענה יכלול מסמכים בפורמט WORD. ניתן לצרף דוגמאות של מתודולוגיות, מפרטים וכד' בפורמט PDF. ניתן להגיש כל חומר, מסמכים ומענה נוסף, על פי שיקול דעת של מוסר המידע. 
4.3	נוהל העברת שאלות הבהרה לגבי הפנייה:
1. שאלות והבהרות יש להפנות לכתובת דוא"ל Yaffa.Assis@Economy.gov.il עד לתאריך ה-14.8.16 בשעה 12:00 לגב' יפה עסיס, מנהלת תחום מכרזים. יש לוודא אישור קבלת הפנייה בטלפון מס' 02-6662188 או באמצעות הדוא"ל בכתובת שצוינה. שאלות שיועברו בכל אמצעי אחר או בע"פ או בפקס - לא ייענו.
2. ביחס לכל שאלה יש לציין את הסוגיה ומספר/י הסעיף/ים הספציפי/ים במסמכי הפנייה המוקדמת אליהם היא מתייחסת. יש להימנע מנוסח שאלות הכולל פרטים מזהים של השואל. 
תשובות יפורסמו באתר האינטרנט שכתובתו: http://economy.gov.il/tenders בתאריך ה18.8.16 . רק תשובות שפורסמו באתר האינטרנט כמפורט לעיל- מחייבות את המשרד. 



נספח 1
1. פירוט אודות תחומי המדידה והאמצעים הקיימים ברשות המל"פ
תפקיד המפעיל הינו לתת שירותי מדידה וכיול לציבור ללא זכות סירוב כלשהי לפי טווחי המדידה ואי הוודאויות המצוינים בטבלה מטה. בנוסף, על המפעיל להשתתף בהשוואות בינלאומיות בכל התחומים.
1. תחום המסה
על המפעיל להפעיל את תחום המסה אשר במסגרתו עליו לשמור על הקילוגרם הלאומי ולכייל אותו בBIPM. במל"פ קיים ציוד מדידה המאפשר מתן מדידות השוואה וכיול. 
2. תחום האורך
על המפעיל לבצע בתחום האורך כיול מקבילוני אורך באמצעות אינטרפרומטר וקומפרטור. במל"פ קיים אינטרפרומטר, קומפרטור וסטים שונים של מקבילוני אורך. 
3. תחום הזמן ותדר
על המפעיל להפעיל את תחום הזמן ותדר תוך השתתפות במערכת תחזוקת זמן בינלאומית UTC. 
במל"פ קיים מערך שעונים אטומיים המאפשרים ביצוע משימה זו וכן ציוד נלווה לצורכי מתן שירותי כיול.
4. תחום הטמפרטורה
על המפעיל לתחזק את ה- IPTS תוך הצטיידות במערך נקודות קבועות דוגמת Triple - Point of Water. כמו כן, עליו לתת שירותי כיול ברמת אי הוודאויות המצוינות בהמשך בסעיף ב' המאפשרות כיול מדי חום מסוג SPRT. במל"פ מספר טרמומטרים מסוג SPRT ומערכות טרמומטרים נוספות. 
5. תחום החשמל
על המפעיל בתחום החשמל להפעיל ולתחזק את מערכת ג'וזפסון כסטנדרט למתח DC ולתחזק מערך כיול של נגדים וקבלים סטנדרטיים. ברשות המל"פ קיימים אלמנטים של מערכת ג'וזפסון, סדרה של נגדים וקבלים סטנדרטיים וציוד עזר לביצוע השוואות בתחום. 
6. תחום הזווית המישורית
על המפעיל לתחזק מערך לביצוע כיול ציוד זווית ברמה של Precision Index. במל"פ קיימת מערכת שולחני אינדקס ואוטו-קולימטור המאפשרים ביצוע מדידות ברמה הנדרשת. לציוד הקיים נדרש לערוך כיול ראשוני בחו"ל.  
7. תחום הלחץ וואקום
על המפעיל להפעיל ולתחזק את ציוד הכיול בתחום הלחץ כאשר ברשות המל"פ קיים ציוד מאזני לחץ לטווחים שונים בתחום ומערכת בעלת רמת דיוק גבוהה לביצוע הכיול של מדי וואקום. לחלק מהציוד הקיים נדרש לערוך כיול ראשוני בחו"ל.  
8. תחום הלחות
על המפעיל להפעיל ולתחזק את תחום הלחות כאשר למל"פ לא קיים ציוד מתאים ולכן יש צורך להצטייד במכשור המתאים ולכייל אותו על מנת להעניק שירותים בתחום.  
2. תחומי מדידה (טכנולוגיות), טווחי מדידה ואי ודאויות* נדרשות של המדידה
	טכנולוגיה
	טווח כללי
	טווח אי ודאויות

	מסה
	1 mg ÷ 20 kg
	0.001 mg ÷ 2.5 mg

	אורך
	1 mm ÷ 100 mm
	± (0.03 + 0.3L) µm
L- the length of gauge block in meters

	זמן ותדר
	Time scale difference, Local clock vs. UTC
	-1 ÷ +1s
	7.5 ns

	
	Time Interval
	10ns ÷ 1s
	400 ps

	
	Frequency, averaging time Ʈ=10 days
	1 ÷ 30 MHz
	1.2E-14

	טמפרטורה
	Triple point of water
	± 100 µK

	
	0 ÷ 29°C
	± 1.5 mK

	
	-80 ÷ 1100°C
	0.01K ÷ 0.3K

	חשמל
	מתח DC
	1.018V
10V
	± 1.2 nV
± 3 nV

	
	התנגדות
	0.01 ohm ÷ 100 ohm
1 kohm ÷ 10 Mohm
	± 1 ppm ÷ 0.2 ppm
± 0.3 ppm ÷ 10 ppm 

	
	קיבול חשמלי
	1pF ÷ 1000pF
(1kHz – 200Hz)
	± 10 ppm ÷ 3 ppm

	זווית מישורית
	0 - 360
	0.08 arc sec

	לחץ, ואקום
	0.5 ÷ 120 MPa
1 ÷ 500kPa
100 ÷ 1000Pa
1 ÷ 100Pa
1mPa ÷ 1Pa
1µPa ÷ 1mPa
	0.3 E-4
0.2 E-4
4 E-4
30 E-4
70 E-4
130 E-4

	לחות
	5%RH ÷ 95%RH
	0.3% ÷ 1.4%



* אי וודאות מוגדרת כ- U95 (σ2)
Calibration and Measurement Capability (CMC) Expressed as an Expanded Uncertainty (95%) 

